Poésies de Marie de France (Roquefort)/Fable CII
# Poésies de Marie de France (Roquefort)/Fable CII

### FABLE CII.

Uns Cas séoit deseur un four Où gueitié aveit tute jour Vit le Mousket è la Suriz ; Si les apela par biaux diz, Puis dist que leur évesque fu, E que mal conseill unt créu ; Que sa bénéiçun n’aveient : E les Suriz li responneient Qu’assez vuelent-il miex murir Que desous ses ungles venir.10

Les Suriz s’enturnent fuiant E le Chat les vet enchauçant ; En la paroi se sunt fichiéez Miex i vuelent estre muciéez E quant i porrunt hors issir Pur sa bénéichun oïr, Si qu’il ne puissent jur véoir Que od leur évesque remanoir. Mult criement sa bénéiçun Car el le tienent à félun.20

Par cest essemple vus devise. Nus ne se deit metre en justise De celi qui mal li veult fère ; Returner deit en autre terre.

* ↑ Mousket, la Musaragne, sorte de petit rat. Mus araneus, ou peut-être le Mulot.
* ↑ Lui répondirent.
* ↑ Les poursuit vivement.
* ↑ Elles se sont placées dans un trou de la muraille.
* ↑ Sortir, exire.
* ↑ Demeurer.
* ↑ Gaitié i ot trestoute jour.
